《颂古五首》
宋代·释彦岑

蛮奴赤脚上皇州，卖尽奇珍跨白牛。
贪著市朝人作市，又随歌舞上官楼。
多意气，好风流，月冷珠帘挂玉钩。
分明忘却来时路，百尺竿头辊绣毬。

作者简介：释彦岑，号圆极，台城（今南京市）人。住太平州隐静寺。为南岳下十六世，云居法如禅师法嗣。《嘉泰普灯录》卷二一、《五灯会元》卷二○有传。今录诗六首。